| Ρουφίγια |
| --- |
| Χώρα: | Μαλδίβες Μαλδίβες  |
| Υποδιαίρεση: | 100 λαάρι (laari) |
| Κωδικός ISO 4217: | MVR |
| Συντομογρ.: | MRF, Rf |

Η **Ρουφίγια** (**rufiyaa**, στη γλώσσα Ντιβέχι: ދިވެހި ރުފިޔާ) είναι το νόμισμα στις Μαλδίβες και η έκδοσή του ελέγχεται από την αρμόδια Νομισματική Αρχή των Μαλδίβων (MMA). Για τη ρουφίγια, τα πιο κοινά σύμβολα είναι MRF και Rf. Ο κωδικός ISO 4217 για το νόμισμα αυτό είναι MVR. Η ρουφίγια υποδιαιρείται σε 100 λαάρι. Η λέξη ρουφίγια προέρχεται από το *rupayā* (στην Ντιβέχι) και αυτό με τη σειρά του από το σανσκριτικό *rupya*, λέξη που παραπέμπει στο ασήμι. Η επίσημη ισοτιμία είναι προς 1 αμερικανικό δολάριο αντιστοιχούν 12,8 ρουφίγιας (MVR).

Ιστορικά στοιχεία
-----------------

Μαλδιβικά νομίσματα του 17ου και 18ου Αιώνα.
Τα κοχύλια (*Cypraea moneta*) ήταν τα αρχαιότερα είδη που χρησιμοποιούνταν για νόμισμα στα νησιά. Στη διάρκεια του 17ου και του 18ου αιώνα τα λαρίν χρησιμοποιούνταν ως νόμισμα σε πολλές αραβικές χώρες. Από αυτές έφτασαν τα λαάρι και στις Μαλδίβες, καθώς όπως φαίνεται οι Μαλδιβιανοί τα είχαν ανταλλάξει με κοχύλια.

Τα πρώτα κέρματα εισήχθησαν από το Σουλτάνο Ιμπραχίμ Ισκαντάρ (1648-1687). Έπειτα από αυτήν την περίοδο άλλαξε το υλικό από το οποίο φτιάχνονταν τα κέρματα (ασήμι) και αντικαταστάθηκε με χρυσό το 1787. Τον 20ό αιώνα χρησιμοποιήθηκε για νόμισμα στις Μαλδίβες η Ρουπία της Σρι Λάνκα, μέχρι που το 1947 τυπώθηκαν χαρτονομίσματα με ονομαστική αξία ίση σε ρουπίες της Σρι Λάνκα.

Κέρματα
-------

Το 1960 ο Σουλτάνος Μοχάμεντ Φαρίντ Α΄ διέταξε να κοπούν νέα κέρματα από το Βασιλικό Νομισματοκοπείο στην Αγγλία. Η νέα σειρά αποτελούνταν από κέρματα ονομαστικής αξίας του 1 και των 2, 5, 10, 25 και 50 λαάρι. Το νόμισμα τέθηκε επίσημα σε κυκλοφορία το 1961. Στις 22 Ιανουαρίου του 1983 εισήχθη και το κέρμα του 1 ρουφίγια. Το 1995 ακολούθησε η εισαγωγή του κέρματος αξίας 2 ρουφίγια.

Τα κέρματα που κυκλοφορούν σήμερα είναι:

| Ονομαστική αξία | Σχέδιο στην εμπρόσθια όψη | Μοτίβο στην πίσω όψη |
| --- | --- | --- |
| 1 λαάρι | Ονομαστική αξία | κοκοφοίνικας |
| 5 λαάρι | Ονομαστική αξία | τόνος |
| 10 λαάρι | Ονομαστική αξία | Πλεούμενο (Όντι) |
| 25 λαάρι | Ονομαστική αξία | Τζαμί της Παρασκευής και Μιναρές |
| 50 λαάρι | Ονομαστική αξία | χελώνα |
| 1 ρουφίγια | Ονομαστική αξία | εθνόσημο των Μαλδίβων |
| 2 ρουφίγια | Ονομαστική αξία | κοχύλι (*charonia tritonis*) |

Τραπεζογραμμάτια
----------------

Το 1945 με νόμο του Κοινοβουλίου, εγκρίθηκε η κυκλοφορία χαρτονομισμάτων σε ονομαστικές αξίες των ½, 1, 2, 5 και 10 ρουφίγια. Αυτά κυκλοφόρησαν το 1947 και το 1951 εισήχθησαν τα χαρτονομίσματα των 50 και 100 ρουφίγια.

Η σημερινή σειρά χαρτονομισμάτων τυπώθηκε το 1983 σε ονομαστικές αξίες των 2 5, 10, 20, 50 και 100 ρουφίγια. Το 1990 προστέθηκαν στον κατάλογο ξανά τα χαρτονομίσματα των 500 ρουφίγια, ενώ τα χαρτονομίσματα των 5 ρουφίγια αντικαταστάθηκαν από ένα κέρμα το 1995.

| Σειρά 1983 |
| --- |
| Εικόνες | Αξία | Κύριο χρώμα | Διαστάσεις | Περιγραφή | Ημερομηνία έκδοσης |
| Μπροστινό μέρος | Πίσω μέρος | Μπροστινό μέρος | Πίσω μέρος |
|  |  | 5 Ρουφίγια | Βιολετί | 70 χιλιοστά επί 150 χιλιοστά | κοκοφοίνικας, Ντοάνι | Παραδοσιακό ψάρεμα | 1983 |
|  |  | 10 Ρουφίγια | Καφέ | Παραδοσιακή ζωή στο νησί |
|  |  | 20 Ρουφίγια | Ρόζ | Το Έσω Λιμάνι (ιστορικό) |
|  |  | 50 Ρουφίγια | Μπλε | Παζάρι στη Μάλε (ιστορικό) |
|  |  | 100 Ρουφίγια | Πράσινο | το μνημείο Μεντουζιγιαράι (Medhuziyaaraiy) |
|  |  | 500 ρουφίγια | Κόκκινο | Ισλαμικό Κέντρο και Τζαμί | 1990 |
| Πρότυπο:Standard banknote table notice |

Παραπομπές
----------

1. ↑   Αρχειοθετήθηκε 2008-01-03 στο Wayback Machine. Συναλλαγματικές ισοτιμίες

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρουφίγια** |

* Επίσημες ισοτιμίες συναλλάγματος
* Εικόνες από χαρτονομίσματα των Μαλδίβων Αρχειοθετήθηκε 2019-05-12 στο Wayback Machine.

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Maldivian rufiyaa  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |